Normunds Šnē

Normunds Šnē (dzimis  Jelgavā) ir latviešu diriģents, ierakstu producents un obojists.

Vijoles spēles pedagoga Romana Šnē (dz. 1931) dēls.

Zināšanas ieguvis gan Sanktpēterburgā, gan Rīgā, gan Bernē. Diriģēšanas prasmes papildinājis pie Jurija Simonova un Jormas Panulas.

1998. gadā sācis iestudēt un vadīt izrādes Latvijas Nacionālajā operā. 2007. gadā Latvijas Mūzikas akadēmijā sācis pasniegt obojas spēli, vēlāk arī skaņas ierakstu producēšanu. Bijis arī Latvijas Nacionālā simfoniskā orķestra diriģents.

80. gadu beigās kopā ar Jāni Malecki izveidojis orķestri "Rīgas kamermūziķi". Muzicējis vairākās grupās, tai skaitā "Sīpoli" un "Marana". 2006. gadā izveidoja Valsts kamerorķestri Sinfonietta Rīga. Kā diriģents ir ieskaņojis 30 kompaktdiskus, kā producents un ierakstu inženieris ieskaņojis 65 CD.

1996. un 2004. gadā saņēmis Lielo Mūzikas balvu. Sešas reizes balvu ieguvuši Šnē vadītie kolektīvi. Ir Triju Zvaigžņu ordeņa virsnieks.

 Privātā dzīve 
Normundam Šnē ir divas meitas  un dēls. Viņam ir sieva čelliste Guna Šnē.

 Atsauces 

 Ārējās saites 
 Oficiālā mājas lapa

Kategorija:1960. gadā dzimušie
Kategorija:Latviešu diriģenti
Kategorija:Triju Zvaigžņu ordeņa virsnieki